text: Kvinde erkender knivstikkeri i Fredericia
  04 december 2015 kl. 14.20
  Den 22-årige kvinde erkendte ved retten knivstikkeriet og blev varetægtsfængslet i fire uger.
  Efter et knivstikkeri torsdag aften i en lejlighed på Korskærvej i Fredericia er den 22-årige kvinde fredag blevet varetægstfængslet til anbringelse på Retspsykiatrisk afdeling i Middelfart. Det oplyser Sydøstjyllands Politi til TV SYD.
  Ved grundlovsforhøret erkendte den 22-årige ifølge Fredericia Dagblad, at hun stak sin 38-årige ekskæreste i maven med en brødkniv. Den 38 -årige var efterfølgende i livsfare, men er nu i stabil tilstand.
  Selvom den 22-årige har erkendt knivstikkeriet, valgte hun at kære afgørelsen til landsretten.
  